CELEX: 32019D0470
Language: lt
Date: 2019-03-20 00:00:00
Title: 2019 m. kovo 20 d. Komisijos įgyvendinimo sprendimas (ES) 2019/470, kuriuo panaikinamas Sprendimas 2005/779/EB dėl gyvūnų sveikatos apsaugos nuo kiaulių vezikulinės ligos priemonių Italijoje (pranešta dokumentu Nr. C(2019) 2045) (Tekstas svarbus EEE.)

22.3.2019   
               
               
                  LT
               
               
                  Europos Sąjungos oficialusis leidinys
               
               
                  L 80/49
               
            
         KOMISIJOS ĮGYVENDINIMO SPRENDIMAS (ES) 2019/470
         2019 m. kovo 20 d.
         kuriuo panaikinamas Sprendimas 2005/779/EB dėl gyvūnų sveikatos apsaugos nuo kiaulių vezikulinės ligos priemonių Italijoje
         
            
               (pranešta dokumentu Nr. C(2019) 2045)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1990 m. birželio 26 d. Tarybos direktyvą 90/425/EEB dėl Sąjungos vidaus prekyboje tam tikrais gyvūnais ir produktais taikomų veterinarinių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
         kadangi:
         
                     (1)
                  
                  
                     Komisijos sprendimas 2005/779/EB (2) buvo priimtas dėl kiaulių vezikulinės ligos protrūkių Italijoje. Jame nustatytos gyvūnų sveikatos taisyklės dėl kiaulių vezikulinės ligos tuose tos valstybės narės regionuose, kurie pripažinti regionais, neužkrėstais kiaulių vezikuline liga, ir tuose tos valstybės narės regionuose, kurie nepripažinti regionais, neužkrėstais kiaulių vezikuline liga;
                  
               
                     (2)
                  
                  
                     siekiant pripažinimo, kad visi Italijos regionai nėra užkrėsti kiaulių vezikuline liga, šioje valstybėje narėje keletą metų buvo vykdoma kiaulių vezikulinės ligos likvidavimo ir stebėsenos programa;
                  
               
                     (3)
                  
                  
                     Italija pateikė Komisijai naujos informacijos, kuria patvirtinama, kad Kalabrijos regionas nėra užkrėstas kiaulių vezikuline liga, ir įrodoma, kad šiame regione liga buvo likviduota;
                  
               
                     (4)
                  
                  
                     išnagrinėjus Italijos pateiktą informaciją ir atsižvelgiant į teigiamus likvidavimo ir stebėsenos programos įgyvendinimo rezultatus, Kalabrijos regionas turėtų būti pripažintas neužkrėstu kiaulių vezikuline liga;
                  
               
                     (5)
                  
                  
                     kadangi kiaulių vezikulinė liga jau likviduota visuose Italijos regionuose, Sprendimas 2005/779/EB tapo neaktualus ir turėtų būti panaikintas;
                  
               
                     (6)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2005/779/EB panaikinamas.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2019 m. kovo 20 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 224, 1990 8 18, p. 29.
         
            (2)  2005 m. lapkričio 8 d. Komisijos sprendimas 2005/779/EB dėl gyvūnų sveikatos apsaugos priemonių nuo kiaulių vezikulinės ligos Italijoje (OL L 293, 2005 11 9, p. 28).